Lav et referat af nedenstående tekst:

Tekst:
Efter meldingen om en ekstra månedsløn er stemningen bag disken i IKEAs køkken rigtig god. - Man bliver jo motiveret af det, og det giver et ekstra skub til alle, siger restaurantsarbejder Kathrine Nørgaard. Nordjyderne har i den taget IKEA til sig, siden afdelingen i 2010 åbnede. I løbet af det seneste år har 1,6 millioner mennesker besøgt varehuset. - Det passer jo godt til nordjyderne at lave en god handel, så det passer godt med vores priser, siger varehuschef John Kristian Sørensen. Birgit Hansen er sammen med sin mand storforbruger af IKEA-produkter. De har både købt sofa og køkken fra varehuset. - Medarbejderne er så venlige, og der er gode priser. Vi er kommet her over 30 gange, griner hun. En stor kundetilfredshed er også en af hovedårsagerne til, at Aalborg-afdelingen er blevet kåret som det bedste IKEA-varehus i Danmark. Tilbage hos Kathrine Nørgaard i køkkenet er stemningen stadig i top - og otte års arbejde med IKEAs kødboller får hende ikke til at sige stop. - Det er super fedt her, og man bliver belønnet for sit arbejde, slutter hun. Se med i aften i Nordjylland Live 19.30

Referat:
En ekstra månedsløn til alle medarbejdere i IKEA Aalborg. Det er belønningen, efter at afdelingen i Aalborg i dag kunne præsentere en flot omsætning for det forgangende år. Afdelingen i Aalborg er samtidig blevet kåret som den bedste af sin slags i hele Danmark. Vi tog en tur ud i varehuset for at finde opskriften på succesen.